CELEX: 31991R0297
Language: el
Date: 1991-02-04 00:00:00
Title: Κανονισμός (ΕΟΚ) αριθ. 297/91 του Συμβουλίου της 4ης Φεβρουαρίου 1991 για την τροποποίηση του κανονισμού (ΕΟΚ) αριθ. 715/90 σχετικά με το καθεστώς που πρέπει να εφαρμόζεται σε γεωργικά προϊόντα και ορισμένα εμπορεύματα που προκύπτουν από τη μεταποίηση γεωργικών προϊόντων καταγωγής των χωρών της Αφρικής, της Καραϊβικής και του Ειρηνικού (ΑΚΕ) ή των υπερποντίων χωρών και εδαφών (ΥΧΕ) προκειμένου να ληφθεί υπόψη η προσχώρηση της Ναμίμπια, τέταρτη σύμβαση (ΑΚΕ-ΕΟΚ)

Avis juridique important

|

31991R0297

Κανονισμός (ΕΟΚ) αριθ. 297/91 του Συμβουλίου της 4ης Φεβρουαρίου 1991 για την τροποποίηση του κανονισμού (ΕΟΚ) αριθ. 715/90 σχετικά με το καθεστώς που πρέπει να εφαρμόζεται σε γεωργικά προϊόντα και ορισμένα εμπορεύματα που προκύπτουν από τη μεταποίηση γεωργικών προϊόντων καταγωγής των χωρών της Αφρικής, της Καραϊβικής και του Ειρηνικού (ΑΚΕ) ή των υπερποντίων χωρών και εδαφών (ΥΧΕ) προκειμένου να ληφθεί υπόψη η προσχώρηση της Ναμίμπια, τέταρτη σύμβαση (ΑΚΕ-ΕΟΚ)  

Επίσημη Εφημερίδα αριθ. L 036 της 08/02/1991 σ. 0009 - 0009

ΚΑΝΟΝΙΣΜΟΣ ( ΕΟΚ ) αριθ . 297/91 ΤΟΥ ΣΥΜΒΟΥΛΙΟΥ  της 4ης Φεβρουαρίου 1991  για την τροποποίηση του κανονισμού ( ΕΟΚ ) αριθ . 715/90 σχετικά με το καθεστώς που πρέπει να εφαρμόζεται σε γεωργικά προϊόντα και ορισμένα εμπορεύματα που προκύπτουν από τη  μεταποίηση γεωργικών προϊόντων καταγωγής των χωρών της Αφρικής, της Καραϊβικής και του Ειρηνικού ( ΑΚΕ ) ή των υπερποντίων χωρών και εδαφών ( ΥΧΕ ) προκειμένου να ληφθεί υπόψη η προσχώρηση της Ναμίμπια, τέταρτη σύμβαση ( ΑΚΕ-ΕΟΚ ) ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  τον κανονισμό ( ΕΟΚ ) αριθ . 3033/80 του Συμβουλίου της 11ης Νοεμβρίου 1980 που καθορίζει το καθεστώς συναλλαγών που πρέπει να εφαρμόζεται σε ορισμένα εμπορεύματα που προκύπτουν από τη μεταποίηση γεωργικών προϊόντων ( 1 ), και ιδίως το άρθρο 12,  την πρόταση της Επιτροπής,  Εκτιμώντας :  ότι ο κανονισμός ( ΕΟΚ ) αριθ . 715/90 ( 2 ) καθόρισε το καθεστώς που εφαρμόζεται σε γεωργικά προϊόντα και σε ορισμένα εμπορεύματα που προκύπτουν από τη μεταποίηση των γεωργικών προϊόντων καταγωγής των χωρών της Αφρικής, της Καραϊβικής και του Ειρηνικού ή  των υπερποντίων χωρών και εδαφών -  ότι το Συμβούλιο των υπουργών ΑΚΕ-ΕΟΚ, με την απόφασή του αριθ . 4/90 της 23ης Νοεμβρίου 1990, πρόσθεσε τη Ναμίμπια στα κράτη που έχουν υπογράψει την τέταρτη σύμβαση ΑΚΕ-ΕΟΚ -  ότι αυτή η απόφαση προβλέπει τη χορήγηση στη Ναμίμπια, στο πλαίσιο του πρωτοκόλλου αριθ . 7 της σύμβασης, μιας ετήσιας ποσόστωσης για το βόειο κρέας -  ότι θα πρέπει, κατά συνέπεια, να προσαρμοστεί ο κατάλογος του παραρτήματος Ι του κανονισμού ( ΕΟΚ ) αριθ . 715/90 και να συμπληρωθεί ο τίτλος Ι αυτού του κανονισμού,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :     Άρθρο 1   Ο κανονισμός ( ΕΟΚ ) αριθ . 715 /90 τροποποιείται ως εξής :  1 . Στο παράρτημα Ι στον κατάλογο, προστίθεται η ένδειξη "Ναμίμπια ".  2 . Στον τίτλο Ι παρεμβάλλεται το ακόλουθο άρθρο :  "Άρθρο 4α  1 . Οι διατάξεις του άρθρου 3 εφαρμόζονται στην Ναμίμπια για τις ακόλουθες ποσότητες οι οποίες εκφράζονται σε κρέας χωρίς κόκαλα :  - πρώτο και δεύτερο ημερολογιακό έτος : 10 500 τόνοι,  - τρίτο, τέταρτο και πέμπτο ημερολογιακό έτος : 13 000 τόνοι .  2 . Οι διατάξεις του άρθρου 4 παράγραφοι 2 και 3 εφαρμόζονται και στην Ναμίμπια . Για την εφαρμογή αυτή, οι ποσότητες που αναφέρονται στην παράγραφο 1 του παρόντος άρθρου προστίθενται στο ποσό που αναφέρεται στο άρθρο 4 παράγραφοι 2 και 3 ."   Άρθρο 2   Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων .  Εφαρμόζεται από την 1η Ιανουαρίου 1991 .    Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .  Βρυξέλλες, 4 Φεβρουαρίου 1991 .  Για το Συμβούλιο   Ο Πρόεδρος   J . F . POOS   ( 1 ) ΕΕ αριθ . L 323 της 29 . 11 . 1980, σ . 1 . ( 2 )  ΕΕ αριθ . L 84 της 30 . 3 . 1990, σ . 85 .